Viborger Samler, 1848-12-09
Jndenlandske Efterretninger. Under 5te De, er udkommen en Bekjendtgjørelse angaaende Finantsministeriets Ordning, ifølge hvilken Finantsernes Centralbestyrelse er fordeelt under følgende Departementer, nemlig: 1) For Finantssagerne i Almindelighed, under Direction af Conferentsraad C.F. Holm; 2) For Assignationsvæsen, Mønten og Skatte sager, under Direction af Justitsraad C. Collin; 3) Statsactiver, under Direction af Conferentsraad Johnsen; 4) Statsgielden, under Direction af Conferentsraad Fog; 5) Statens udenlandske Betalinger, under Direction af Kammerherre Hauch; 6) Directionen for den almindelige Enkekasse, under Directeuren Justitsraad Lauterup; 7) Livrente- og Forsørgelses=Anstalten vedbliver under den hidtilværende Direction; 8) Det statistiske Tabelværk besørges som hidtil, indtil et eget Bureau kan oprettes. - Told- og Consumtionsvæsenet ved Øresunds- og Strømtoldvæsenet. Jndtil en Generaltolddirecteurs=Post besættes, bestyres Forretningerne af Finantsministeren selv, tilligemed Justitsraaderne Raffenberg og Dahl. - Postvæsenet forestaaes af en for Finantsministeren ansvarlig Generalpostdirecteur, og dertil er udnævnt Hs. Excellence Greve af Danneskjold-Samsøe, og som Comitteret Kammerjunker Wedel-Heinen. - Coloniernes Central bestyrelse. Som Colonialdirecteur er udnævnt Conferentsraad Garlieb og som Comiteret Justitsraad Feddersen. - Finantsministeriets Regnskabs Revision og Decision, under Direction af Conferentsraad Wedel og Etatsraad Brinck-Seidelin. En saa stor Udstykning i Departementer, siger Fædrl." bl. A., som her er skeet, synes ikke at frembyde væsentlige Fordele fremfor det gamle collegiale Maskineri, men at maatte forsinke Forretningsgangen, svække Bestyrelsens Kraft og bebyrde Statskassen med større Administrations udgifter end fornødent. Hvis altsaa denne Reform skal betragtes som mere end Begyndelsen til en endelig Reform, der kun er bleven opsat, fordi al Opmærksomhed og Anstrengelse for Øieblikket maatte rettes paa nye Finantsmidlers Hidskaffelse, hvortil det var absolut nødvendigt at benytte alle forhaanden værende gode Kræfter - saa finde vi os ikke fyldestgjorte ved den; men vi ville indtil videre lade den første Betragtning gjælde. Tschernings Udtrædelse som Krigsminister og General Hansens Jndtrædelse har allerede baaret Frugter. Af et Circulaire, som under den 2den Decbr. er udstedt af Justitsministeren angaaende Jndkaldelsen af Forstærkningsmandskabet, erfares, at Krigsminister Hansen har ganske andre Hensigter end hans Formand, at han vil, at Rustningerne skulle gaae Haand i Haand med de diplomatiske Underhandlinger, og at han ved alle de Midler, der staae til hans Raadighed, til Foraaret, ved Vaabenstilstandens Udløb, vil hævde Fædrelandets gode Ret og Nationens Ære. Den Styrke, hvormed Hæren ved hiin Bestemmelse vil blive forøget, er meget anseelig. Efter Justitsminister Bardenfleths Jndberetning til Statsraadet den 2den Mai d. A., bestaaer den danske Armees Fast mands-Classe af 46,899 Mand, og Reserve=Classen af 31,185 Mand, tilsammen 78,084 Mand, hvoraf endnu til Dato den allermindste Deel er indkaldt. Dersom altsaa hiin Beregning lægges til Grund, vil den forøgede Styrke, mindst regnet, beløbe sig til 3040,000 Mand, hvoraf Jngen er over 38 Aar, og som Alle, førend de overgik i Fast mands- og Reserveklasserne, have tjent i Linien. (Flvp.)De udtraadte Ministre skulle ifølge Kbhp." Paastand, have erholdt hver 1600 Rbd. i Pension. Dette forholder sig næppe saaledes, selv med den Restriction, som Kbhp. gjør med Hensyn til Knuth. At Tscherning har 1600 Rbd.,er nok muligt, men dette modtager han ikke som afgaaet Minister, men paa Grund af sin forrige militaire Stilling i Hæren. Baade Knuth og Lehmann have til Fordeel for Staten renonceret paa deres Gager som Ministre, og der er derfor ikke den mindste Grund til at antage, at disse Mænd ville modtage et Naadsensbrød af Staten, som de paa Grund af deres respective Stillinger ikke trænge til. Det Samme gjælder sikkert om Monrad, og hvad Bluhme angaaer, saa tilkommer der ham paa Grund af hans forrige Embedstilling langt mere i Jndtægt af Staten end hine 1600 Rbd. (S. Bl.)